240 BUXETIN1 L SOCIETĂŢII DE ŞTIINŢE 



sultanatului de calciu, de d-nii Dr. G. Istrati şi Mihail Geor- 

 gescu ; 



4. O nouă metodă de sinteză a acizilor aromatici nesaturaţi, de 

 d-1 Dr. Edeleanu; 



5. O nouă metodă de cloruraţie a compuşilor aromatici in 

 prezenţa staniului, de d-1 I. Petricu ; 



6. Acţiunea clorului asupra benzenului, în prezenţa acidului 

 sulfuric, de d-1 Dr. G. Istrati şi I. Petricu ; 



Vedeţi, dar, că prima şedinţă fusese destul de bogată in chimie, 

 Societatea fiind restrânsă numai la fizică, chimie şi mineralogie 

 şi purtând numele de ^Societatea de ştiinţe fizice«. 



In aceea şedinţă se votează ca membrii de onoare următoarele 

 somităţi : 



D-nii : Berthelot şi Gharles Friedel din Paris, Hofmann din 

 Berlin, Profesor Bayer din Miinchen, Prof. S. Cannizzaro de la 

 Boma şi Prof. Emmanuele Paterno din Palermo. 



Ţin -să adaug, de asemenea, că Buletinul nostru nu apăru decât 

 la 1 Ianuarie 1892. 



Să vedem acum dacă Societatea noastră şi-a îndeplinit misiu- 

 nea sa faţă cu ştiinţa si faţă cu interesele ţării noastre. 



Buletinul nostru este dovada modestei, dar constantei sale ac- 

 tivităţi. 



Avem astăzi 18 volume şi prima fasciculă din anul al XlX-lea. 

 Cele 18 volume reprezintă în total 8.162 pagini, şi cuprind 

 499 lucrări originale, datorite cercetătorilor de la noi şi unor bine- 

 voitori streini, cari s'au ocupat, alături cu noi, cu chestiuni re- 

 lative la ţara noastră, sau cari, ca un omagiu adus tinerei So- 

 cietăţi au trimes spre publicare cercetările lor proprii. 



S'au ţinut in total 149 şedinţe, din cari 17 ale secţiei mate- 

 matice, în ultimii timpi, când aceasta a dat dovadă de multă do- 

 rinţă de muncă. 



Buletinul nostru încă de la început a fost bine văzut in străi- 

 nătate, şi anunţat în marile publicaţiuni speciale intre lucrările 

 de pe cari urmează să se facă dări de seamă. 



